কুঁড়ি
উদ্ভিদবিদ্যায়, কুঁড়ি বলতে একটি অপরিণত বা ভ্রূণ অঙ্কুর, কলি, মুকুল বা কোড়লকে বোঝানো হয়। সাধারণত পাতার অক্ষরেখায় বা কান্ডের ডগায় এটি তৈরি হয়। একবার গঠন হয়ে গেলে, একটি কুঁড়ি সুপ্ত অবস্থায় কিছু সময়ের জন্য থাকতে পারে বা এটি সঙ্গে সঙ্গে একটি অঙ্কুর তৈরি করতে পারে। কুঁড়ি ফুল বা ছোট অঙ্কুরে বিকাশে বিশেষায়িত হতে পারে। প্রাণিবিদ্যায়ও কুঁড়ি শব্দটি ব্যবহৃত হয়, যেখানে এটি শরীর থেকে বেড়ে উঠা এক ধরনের অঙ্গকে বোঝায় যা সম্পূর্ণ নতুন একটি জীবে পরিণত হতে পারে।